open-index/open-wikipedia-markdown huggingface dataset:
Jack Robert Lousma

**Jack Robert Lousma** (* 29. február 1936, Grand Rapids, Michigan, USA) je bývalý americký kozmonaut zo stanice Skylab.

## Život
### Mladosť a výcvik
Strednú školu vyštudoval v Ann Arboru a v štúdiách pokračoval na univerzite v Michigane, na fakulte leteckého inžinierstva. Zakončil ich v lete 1950 a vzápätí narukoval do armády ako dobrovoľník do námornej pechoty. Absolvoval jednoročný pilotní výcvik a potom slúžil na rôznych základniach, okrem iného aj v Japonsku. Keď sa odtiaľ vrátil do Štátov, rozhodol sa pokračovať v štúdiách. V roku 1965 obhájil diplomovú prácu z leteckého odboru na postgraduálnej škole vojenského námorníctva. Oženil sa a požiadal o prijatie ku kozmonautom. Po narodení druhého syna v apríli 1966 sa do oddielu dostal. Bol zaradený do podpornej posádky lodí Apollo 9, Apollo 10 a Apollo 13. Až po niekoľkých letoch vyplnených neustálym praktickým i teoretickým výcvikom a čakaním sa konečne dočkal letu na Skylab. Hneď potom sa mu narodil tretí potomok.

### Lety do vesmíru
V kozmické lodi Skylab 3 odštartoval J. Lousma v júli 1973 spoločne z kozmonautmi Alanom Beanom a Owenom Garriottom. Ten istý deň sa spojili s orbitálnou stanicou Skylab 1, kde potom zostali dva mesiace a plnili desiatky zadaných úloh. Po misii v poriadku pristáli na hladine Tichého oceánu.

Po tomto lete bol zaradený do záložnej posádky letu Sojuz-Apollo. Aj keď sa pri tomto projekte druhého štartu nedočkal, zostal v tíme, zacvičil sa na lety raketoplánom. V roku 1982, deväť rokov po prvom lete sa ho dočkal, bol zaradený do posádky misie STS 3 s raketoplánom Columbia v rámci programu Space Shuttle. V posádke boli iba dva kozmonauti, spolu s veliteľom Lousmom letel pilot Charles Fullerton. Raketoplán pristál po 8 dňoch netradične na White Sands Missile Range v Las Cruces, Nové Mexiko. 

Počas svojich dvoch letov bol vo vesmíre 67 dní.

* Skylab 3 (28. júl 1973 – 25. september 1973)
* STS-3 (22. marec 1982 – 30. marec 1982) 

## Zdroj
*
*http://www.lib.cas.cz/space.40/ASTRON/USA/LOUS-JR.HTM

Kategória:Kozmonauti USA
Kategória:Letci USA
Kategória:Príslušníci United States Marine Corps
Kategória:Program Apollo Applications
Kategória:Program Skylab
Kategória:Apollo-Sojuz
Kategória:Osobnosti USA holandského pôvodu
Kategória:Osobnosti USA frízskeho pôvodu
Kategória:Osobnosti z Grand Rapids (Michigan)
Kategória:Osobnosti NASA
Nigorigawa (sopka)

**Nigorigawa** je názov v neaktívnej kaldery, nachádzajúcej sa na japonskom ostrove Hokkaidó, na pobreží zálivu Učiura. 3&nbsp;km široká kaldera sa vyformoval počas erupcie pred približne 12&nbsp;000&nbsp;rokmi, ploché dno kaldery je v súčasnosti obývané. Oblasť kaldery nevykazuja žiadne známky aktivity, okrem zvýšeného geotermálneho toku.

## Externé odkazy
* www.volcano.si.edu  - Nigorigawa na Global Volcanism Program 

Kategória:Sopky Japonska
Kategória:Kaldery
Kategória:Vrchy pod 1000 metrov v Japonsku
Kategória:Geografia Hokkaido
Usu

**Usu** je menší stratovulkán, nachádzajúci sa na ostrove Hokkaidó, na južnom okraji staršej, 110&nbsp;000&nbsp;ročnej kaldery, v súčasnosti zaliatej vodou a známej ako jazero Toja.  Vrchol prevažne bazaltovo andezitového vulkánu je zrezaný, čo je následok ničivej erupcie pred 7 až 8&nbsp;000&nbsp;rokmi a v súčasnosti sa v ňom nachádza niekoľko dacitových troskových kužeľov.

## Iné projekty
.

## Externé odkazy
* www.volcano.si.edu - Usu na Global Volcanism Program 

Kategória:Sopky Japonska
Kategória:Stratovulkány
Kategória:Aktívne sopky
Kategória:Vrchy pod 1000 metrov v Japonsku
Kategória:Geografia Hokkaido
Blažej Raškai

**Blažej Raškai** (maď. *Ráskai Balázs*; † 1517) bol uhorský dvorský hodnostár. 

Po smrti Mateja Korvína stál na strane jeho nemanželského syna Jána Korvína a dohodol zmier medzi Huňadyovcami a nastupujúcim kráľom Vladislavom II. Jagelovským.

* 1484–1490 počas vlády Mateja Korvína sudca a veliteľ budínskeho a vyšehradského hradu
* 1490 poverený správou Fiľakovského hradu
* 1498–1518 taverník (správca pokladu)

Kategória:Úmrtia v 1517
Kategória:Raškaiovci
Kategória:Uhorskí šľachtici
Kategória:Slovenskí šľachtici
Niseko

**Niseko** môže byť:
* mesto v Japonsku, pozri Niseko (mesto)
* vulkanický komplex v Japonsku, pozri Niseko (sopka)
Niseko (sopka)

**Niseko** je v súčasnosti neaktívny vulkanický komplex, pozostávajúci z niekoľkých andezitových stratovulkánov a lávových dómov, nachádzajúci sa na japonskom ostrove Hokkaidó, severozápadne od rovnommeného mesta. Posledná aktivita sa odohrala približne pred 7&nbsp;000&nbsp;rokmi, v súčasnosti sa na rôznych častiach komplexu nachádzajú len aktívne fumaroly a horúce pramene.

## Externé odkazy
* www.volcano.si.edu - komplex Niseko na Global Volcanism Program 

Kategória:Sopky Japonska
Kategória:Stratovulkány
Kategória:Tisícovky v Japonsku
Kategória:Geografia Hokkaido
Nigorigawa

**Nigorigawa** môže byť:
* sopečná kaldera v Japonsku, pozri Nigorigawa (sopka)
* rieka v Japonsku, pozri Nigorigawa (rieka)
Jótei

**Jótei** je v súčasnosti neaktívny stratovulkán, nacházajúci sa na ostrove Hokkaidó, severozápadne od jazera Toja. Sopka má tvar klasického stratovulkanického kužeľa, podobného sopke Fudžisan. Vrchol je ukončený 700&nbsp;m širokým kráterom. Posledná erupcia sa odohrala približne pred 5 až 6&nbsp;000&nbsp;rokmi.

## Iné projekty
.

## Externé odkazy
* www.volcano.si.edu - Jótei na Global Volcanism Program 

Kategória:Sopky Japonska
Kategória:Stratovulkány
Kategória:Tisícovky v Japonsku
Kategória:Geografia Hokkaido
Širibecu

**Širibecu** je v súčasnosti neaktívny stratovulkán, nachádzajúci sa na ostrove Hokkaidó, juhovýchodne od stratovulkánu Jótei. Vrchol sopky je tvorený 1,5&nbsp;km širokým kráterom s porušenou stenou na severnej strane. Bližšie údaje o poslednej erupcii nie sú známe, ale jej vek je odhadovaný na holocén.

## Externé odkazy
* www.volcano.si.edu  - Širibecu na Global Volcanism Program 

Kategória:Sopky Japonska
Kategória:Stratovulkány
Kategória:Tisícovky v Japonsku
Kategória:Geografia Hokkaido
Kostol svätej Kataríny (Lozorno)

**Kostol svätej Kataríny** je kostol v okrese Malacky v obci Lozorno. Bol postavený v roku 1629 a 24. novembra 1630 ho vysvätil katolícky biskup Ján Pyber. Lozorno sa stalo farnosťou ale až o sto rokov neskôr, teda v roku 1729 a odvtedy je tu vedená aj matrika. 

V tom čase bol patrónom a vlastníkom farnosti gróf Károlyi de Nagykároly. Kostol je postavený z tehál. Okolo pôvodného kostola bol cintorín. Dnešný cintorín sa začal používať v roku 1828. 

## Sochy a farské budovy
Vo farnosti sa nachádza socha sv. Jána Nepomuckého pochádzajúca približne z 18. storočia. Kaplnka sv. Vendelína bola údajne (nie sú oficiálne dokumenty) postavená v roku založenia kostola 1629. Nachádza sa tu aj socha sv. Floriána z 20. storočia.

Kategória:Lozorno
Lozorno
Lozorno
Lozorno
Lozorno
Kategória:Architektúra z 1629
Michail Iľjič Surkov

**Michail Iľjič Surkov** (rusky: Михаил Ильич Сурков; * 1921 - † 1953) bol sovietsky ostreľovač počas druhej svetovej vojny s najväčším počtom zásahov (702). Slúžil v 4. streleckej divízií 12. armády a bol vyznamenaný Radom Lenina. Operoval v južnej časti východného frontu a vojnu prežil.

## Externé odkazy
* Zoznam najlepších ostreľovačov Druhej svetovej vojny
* Zoznam 15 najlepších sovietskych ostreľovačov 1941-45

Kategória:Sovietski ostreľovači druhej svetovej vojny
Rad Lenina

**Leninov rad** alebo **Rad Lenina** (), pomenovaný podľa vodcu Veľkej októbrovej socialistickej revolúcie Lenina, bol najvyšším sovietskym vyznamenaním. Bol zriadený 6. apríla 1930 a automaticky ho získavali nositelia vyznamenania Hrdina Sovietskeho zväzu. V priebehu 2. svetovej vojny bolo udelených vyše 41 000 týchto vyznamenaní, z toho väčšina bola udelená sovietskym vojakom a partizánom. Rad Lenina sa udeľoval:
* civilom, za významný prínos vlasti
* príslušníkom armády za vzorné služby
* tým, ktorí sa za zaslúžili o priateľstvo a spoluprácu ľudí a podporili mier
* iným za zásluhy Sovietskemu zväzu a spoločnosti

Rad sa tiež udeľoval mestám, spoločnostiam, fabrikám, regiónom, vojenským jednotkám a lodiam.

## Niektorí známi nositelia
* Botvinnik Michail
* Bykovskij Valerij
* Castro Fidel
* Gagarin Jurij
* Gorkij Maxim
* Gorkovskij avtomobiľnyj zavod
* Honecker, Erich
***[[Gustáv Husák]] (4x)**
* Chruščov Nikita
* Jašin Lev
* Jähn Sigmund
* Kalašnikov Michail
* Kapica Piotr (6x)
***[[Laco Novomeský]] (v roku 1969)**
* Lysenko Trofim
* Michalkov Sergej
* Rodninová Irina
* Rokossovskij Konstantin
* Stalin (3x)
* Šolochov Michail
* Tereškovová Valentina
* Josip Broz Tito
* Žukov Georgij (6x)

## Referencie

## Iné projekty
 

## Externé odkazy
* Sovietske rady
* Štatút radu Lenina (rusky)

Kategória:Sovietske rady a vyznamenania
Šikocu

**Šikocu** je masívna (13&nbsp;×&nbsp;15&nbsp;km široká) kaldera, nachádzajúca sa v juhovýchodnej časti ostrova Hokkaidó. Vznikla asi pred 34 až 31&nbsp;000&nbsp;rokmi ako následok pravdepodobne najväčšej erupcie na ostrove. Na jej okrajoch sa nachádzajú mladšie stratovulkány (*Eniwa*, *Fuppušidake*, *Kitajama*, *Tarumai*), z nich najaktívnejší je *Tarumai* (1&nbsp;038&nbsp;m) na juhovýchodnom okraji.

## Externé odkazy
* www.volcano.si.edu - Šikocu na Global Volcanism Program 

Kategória:Sopky Japonska
Kategória:Kaldery
Kategória:Tisícovky v Japonsku
Kategória:Geografia Hokkaido
Arinsal

**Arinsal** je lyžiarska  dedina v okrsku La Massana. Dedina má 1,555 obyvateľov.

## Externé odkazy
Arinsal-Andorra: Stránka dediny

Kategória:Geografia Andorry
Riširi

**Riširi** môže byť:
* ostrov v Japonskom mori, pozri Riširi (ostrov)
* sopka na tomto ostrove, pozri Riširi (sopka)
* mesto na tomto ostrove, pozri Riširi (mesto)
Ostrá (vrch vo Veľkej Fatre)

**Ostrá** () alebo aj **Zadná Ostrá** je výrazný vrch na západnom okraji centrálnej časti Veľkej Fatry. Nachádza sa približne  južne od Martina. 

## Poloha
Nachádza sa na okraji centrálnej časti Veľkej Fatry, v geomorfologickom podcelku Bralná Fatra. Leží v okrese Martin a katastrálnom území obce Blatnica. Ostrá je spolu s Tlstou a Lubenou súčasťou mohutného vápencového masívu nad obcou Blatnica, ktorý tvorí výraznú dominantu horného Turca. Juhozápadné svahy Ostrej klesajú do Blatnickej, juhovýchodné do Juriašovej doliny a severné do údolia Konský dol. Vrch patrí do NPR Tlstá a tiež je súčasťou Národného parku Veľká Fatra. 

## Popis
Ostrá má dva vrcholy; pokým pod týmto označením je na mapách označený nižší, západne ležiaci pahorok (), vyššia kóta () je označená ako **Zadná Ostrá**. Výrazne skalnatý vrch tvorí južnú časť mohutného masívu, ktorý ohraničuje Gaderská a Blatnická dolina. Ostrá, ako to napovedá už jej názov, je z diaľky nezameniteľná svojim skalnatým ostrým vrcholom bez súvislého porastu. Z okolitých vrchov vynikajú najmä severne ležiaca Tlstá () a Lubená (), juhovýchodne situované Chládkové úplazy () a južne ležiaci Drienok (). Masív odvodňujú prítoky Gaderského potoka do rieky Turiec.

### Výhľady
Poloha vrchu na okraji pohoria a značná nadmorská výška so skalnatým, nezalesneným vrcholom umožňujú kruhový výhľad. Severným a východným smerom je pozorovateľná veľká časť Veľkej Fatry, južne je vidieť časť Kremnických vrchov a západne je veľmi dobre pozorovateľná Turčianska kotlina i priamo nad ňou situovaná Malá Fatra i pohorie Žiar. Pri priaznivých podmienkach je možné pozorovať aj pohorie Vtáčnik a Strážovské vrchy.

## Prístup
* po  značkovanom chodníku:
** z Blatnice cez Blatnickú a po  cez Juriašovú dolinu
** z Tlstej (z Gaderskej doliny po  značke)
* po  značkovanom chodníku z lokality Muráň

## Referencie

## Pozri aj
* Tlstá (národná prírodná rezervácia)
* Zoznam vrcholov vo Veľkej Fatre

## Iné projekty

## Externé odkazy
* Poloha na turistickej mape

Kategória:Vrchy vo Veľkej Fatre
Kategória:Tisícovky na Slovensku
Kategória:Vrchy v okrese Martin
Sispony

**Sispony** je dedina v Andorre, v okrsku La Massana. Leží v nadmorskej výške  a v roku 2011 mala 1 018 obyvateľov.

## Referencie

Kategória:Obce v Andorre
Thomas Kenneth Mattingly

**Thomas Kenneth „Ken“ Mattingly, II** (* 17. marec 1936, Chicago, Illinois, USA – † 31. október 2023, Arlington, Virgínia) bol americký astronaut z&nbsp;programu Apollo a letov s raketoplánom.

## Život
### Mladosť a výcvik
Základnú aj strednú školu vychodil na Floride, potom študoval na Miami Edison High School. Titul leteckého inžiniera získal po ukončení štúdií na Auburn University v roku 1958. Potom sa stal stíhacím námorným letcom na lietadlových lodiach USS Saratoga a USS Franklin D. Roosevelt. Slúžil na nich päť rokov. Nasledovalo zaškolenie na testovacieho pilota a v roku 1966 sa dostal do piatej skupiny amerických astronautov. V NASA zotrval do roku 1985.

Bol zaradený do hlavnej posádky Apolla 13, ale kvôli rubeole však bol vyradený z posádky, nahradil ho John Swigert. Na vesmír musel Mattingly čakať v plnom výcviku ďalej. Oženil sa a mal jedno dieťa.

### Lety do vesmíru
Po prvýkrát vzlietol s posádkou Apolla 16 na cestu k Mesiacu v apríli 1972. Štart z kozmodrómu na myse Canaveral, prelet na obežnú dráhu Mesiaca. Jeho kolegovia John Watts Young a Charles Duke pristáli na povrchu, Mattigly krúžil ďalej na jeho obežnej dráhe. Po návrate druhov odleteli a pristáli na Zemi v oblasti Tichého oceánu.

Druhý let absolvoval po desaťročnej pauze vyplnenej neustálym výcvikom. Bolo to na palube raketoplánu Columbia so štartom z Floridy v júni 1982. Letel spoločne s astronautom Hartsfieldom a bola to expedícia venovaná hlavne požiadavkám armády. Pristáli po 7 dňoch na letisku základne Edwards v Mohavskej púšti štátu Kalifornia.

Po tretíkrát letel v roku 1985 a opäť to bola expedícia vojenská. Na palube raketoplánu Discovery s ním leteli štyria vojaci – Loren Shriver, Ellison Onizuka, James Buchli a Gary Payton. Novinári kvôli utajeniu k miestu štartu ani nemali prístup. Jedným z dosiahnutých cieľov bolo vypustenie špionážnej družice Magnum nad Indický oceán. Pristáli na rovnakom mieste ako v predchádzajúcom lete.

Vo vesmíre bol trikrát, strávil v ňom 21 dní. Po svojom treťom lete z NASA odišiel.

* Apollo 16 ( 16. apríl 1972 – 27. apríl 1972)
* STS-4   (27. jún 1982 – 4. júl 1982)
* STS-51-C  (24. január 1985 – 27. január 1985)

### Po letoch
V roku 1993 bol zamestnaný v Grumman Space Station Program Support Div. v meste Reston a v roku 1994 bol viceprezidentom spoločnosti Martin Marietta Astronautics v Denveri.

## Referencie

## Literatúra
*

## Iné projekty

## Externé odkazy
* Ken Mattingly na stránkach NASA 
* Oficiálny životopis na stránkach NASA 
* http://www.lib.cas.cz/space.40/ASTRON/USA/MATT-TK3.HTM
* http://mek.kosmo.cz/pil_lety/usa/sts/sts-4/index.htm
* http://mek.kosmo.cz/pil_lety/usa/sts/sts-51c/index.htm

Kategória:Kozmonauti USA
Kategória:Letci USA
Kategória:Testovací piloti USA
Kategória:Príslušníci United States Navy
Kategória:Program Apollo
Kategória:Osobnosti zo Chicaga
Kategória:Osobnosti NASA
Rad Októbrovej revolúcie

**Rad Októbrovej revolúcie**, (), je sovietske vyznamenanie, ktoré vzniklo 31. októbra 1967, pri príležitosti 50. výročia Veľkej októbrovej socialistickej revolúcie. Udeľoval sa sovietskym občanom, podnikom, organizáciám a iným skupinám pracovníkov, armádnym jednotkám a provinciám, krajinám a obyvateľom sovietskych republík.

Bol udeľovaný za aktívnu účasť v Revolúcií, veľké zásluhy na posilnení a šírení Sovietskej moci, za mimoriadne zásluhy na budovaní socializmu a komunizmu, výnimočnú odvahu a statočnosť preukázanú v boji a zásluhy na posilnení národnej obrany Sovietskeho zväzu. Mohol byť udeľovaný aj cudzincom.

Na lícnej strane je zobrazenie krížnika Aurora.

## Iné projekty
 

## Externé odkazy
* Sovietske rady

Kategória:Sovietske rady a vyznamenania
Fisting

náhľad|Brachiovaginálny sex
**Fisting** (z angl. *fist* – päsť) je sexuálny akt, pri ktorom dochádza k vsunutiu celej ruky, prípadne aj časti predlaktia do vagíny (brachiovaginálny sex) alebo análneho otvoru (brachioproktálny sex). 

Môže sa vykonávať ako súčasť erotických hier v heterosexuálnych ako aj homosexuálnych pároch, prípadne ako forma masturbácie. V skutočnosti sa vo väčšine prípadov do vagíny alebo análneho otvoru nezasúva už zovretá päsť, ale ruka s prstami vystrenými a sformovanými do tvaru kornúta. Po vniknutí ruky do otvoru sa táto prirodzene zovrie v päsť. Následne je možné rukou pomaly pohybovať v smere dnu a von, otvárať a znovu zatvárať päsť, vykonávať točivé pohyby zápästím, stimulovať bod G kĺbmi prstov, dráždiť cervix (krčok maternice) alebo prostatu v prípade análneho fistingu muža atď. Iné formy fistingu zahŕňnajú zasúvanie oboch rúk do vagíny (double-fisting), jednej ruky do vagíny a druhej do análneho otvoru, zasúvanie chodidla namiesto ruky (foot-fucking), "punch-fucking" - vsúvanie a vyťahovanie zovretej päste. V prípade double-fistingu sexuálne vzrušenie vyplýva viac z pocitu roztiahnutia pošvového vchodu než z "kopulačných" pohybov rukami. Za fisting býva niekedy považované aj zasúvanie neobvyklých alebo nadrozmerných predmetov (fľaše, dildá, plechovky a pod.) do pošvy či análneho otvoru.

Pri fistingu je dôležitá dôvera medzi partnermi, schopnosť svalového uvoľnenia pasívneho z partnerov, je nevyhnutné postupovať pomaly, rešpektovať požiadavky a pokyny partnerky / partnera, komunikovať a predovšetkým dbať na dostatočnú lubrikáciu. V opačnom prípade môže byť fisting bolestivý, prípadne môže dôjst až k vážnemu zraneniu (ruptúra svalového pletenca panvového dna alebo análneho zvierača a pod.) 

Fisting býva často zobrazovaný v pornografii, najmä nemeckej a francúzskej produkcie. V USA bolo jeho zobrazovanie v pornografických filmoch dlho neprípustné (do r. 2005). Ženská kontroverzná rocková formácia Rock Bitch je známa predvádzaním rôznych sexuálnych praktík vrátane fistingu na svojich koncertných vystúpeniach naživo priamo na pódiu.

## Pozri aj
* A Hand in the Bush - Príručka vaginálneho fistingu (autorka: Deborah Addingtonová)
* Vzájomná masturbácia

## Iné projekty

Kategória:Sexuálne praktiky
Kem

**Kem** () je historické prístavné mesto pri Bielom mori v Karelskej republike v severozápadnom Rusku. Sídli tu správa Kemského rajónu. Leží blízko ústia rieky Kem do Bieleho mora. Mesto je jednou z hlavných staníc na Murmanskej železničnej magistrále. Prvá písomná zmienka pochádza z 15. storočia.

## Demografické údaje

## Iné projekty
 

## Zdroj

Kategória:Mestá v Rusku
Tennessee Williams

**Tennessee Williams** [viljems], vlastným menom **Thomas Lanier Williams**, (* 26. marec 1911, Columbus, Mississippi, USA – † 25. február 1983, New York, New York) bol americký dramatik, predstaviteľ psychologickej drámy.
 
Vzdelanie získal na strednej škole v St. Louis, potom študoval žurnalistiku. Nakoniec sa presťahoval do Los Angeles, kde začal používať meno Tennessee Williams. 
 
V roku 1947 získal Pulitzerovu cenu. 
 
## Dielo
Vo svojich hrách vychádzal z vlastných skúseností, predovšetkým zo svojho detstva. Pochádzal z juhu, kde v dobe po prvej svetovej vojne platili veľmi puritánske pravidlá.
 
Hrdinovia jeho hier často unikajú do sveta ilúzií.
 
* *Zápas anjelov* – 1940, známa skôr ako *Orfeov zostup* – 1955 (prvýkrát zinscenovaná v roku 1957). Hra je postavená na kombinácii dvoch mýtov: gréckeho o Orfeovi a kresťanského o Kristovi. Orfea a zároveň Krista predstavuje tulák s gitarou Val Xavier, ktorý vstupuje do *južanského pekla* pokryteckej morálky, rasizmu aby z neho vyviedol Lady (Eurydiku), ktorá za svoj vzťah a vzburu proti svojmu okoliu zaplatí životom. Je zastrelená svojim manželom, keď bráni Vala pred lynčovaním.
* *Sklený zverinec* – 1944
* *Električka zvaná Túžba* – 1947, psychologická dráma, vrchol americkej dramatickej tvorby; analýza krutého zrútenia iluzórnych predstáv o minulosti, ktoré vedú k sebaklamu; krutosť, hrubosť, násilie, brutalita – ničenie ľudských túžob a nádejí. Hlavná postava: Blanche, sestra Stella. Dej hry sa odohráva v New Orleans, kde na tej istej trase premávajú električky Túžba a Cintorín. Hlavná hrdinka je nervovo chorá Blanche, ktorá žije zo spomienok na minulosť a túži po úprimnej láske. Jej protikladom je jej švagor Stanley, tvrdý realista, ktorý ju psychicky trýzni, vysmieva sa jej.
* *Mačka na horúcej plechovej streche* – 1955, sfilmované 1958. Ústrednou postavou tejto hry je Maggie, ktorá sa vydá za syna južanského milionára. Tento milionár dostane rakovinu. Celé dielo je postavené na snahe mnohých zúčastnených získať priazeň milionára a tak sa dostať do poslednej vôle. Maggie sa vďaka týmto sporom znova zblíži s manželom, ktorý má sklony k alkoholizmu.
 
Napísal aj značné množstvo jednoaktoviek a poviedok s rovnakými alebo veľmi podobnými námetmi.

## Iné projekty

 
## Externé odkazy
* encyklopedia.sme.sk  Tennessee Williams

## Zdroj
* 

Kategória:Dramatici USA
Kategória:Absolventi University of Iowa
Kategória:Víťazi Pulitzerovej ceny
Kategória:Osobnosti z Mississippi
Kuttara

**Kuttara** je v súčasnosti neaktívny vulkanický komplex, pozostávajúci z niekoľkých stratovulkánov, troskových kužeľov, lávových dómov a kaldery, nachádzajúci sa na ostrove Hokkaidó blízko pacifického pobrežia, juhovýchodne od kaldery Toja. V stavbe komplexu prevládajú andezity a bazalty.

Komplex sa vyvinul v piatich etapách, prvá sa odohrala pred 60&nbsp;000&nbsp;rokmi. Explozívna erupcia štvrtej fázy pred 40&nbsp;000&nbsp;rokmi vyprodukovala veľký objem dacitovej pemzy a dala za vznik 3&nbsp;km širokej kaldere. Neskoršie erupcie vyprodukovali niekoľko lávových prúdov na severnom okraji komplexu. Na západnom okraji komplexu vznikli začiatkom holocénu dva krátery a masívny dacitový lávový dóm. Posledná väčšia fáza sa odohrala v 17. storočí. V súčasnosti sa v okolí komplexu nachádzajú početné horúce pramene, fumaroly a gejzíry.

## Externé odkazy
* www.volcano.si.edu - komplex Kuttara na Global Volcanism Program 

Kategória:Sopky Japonska
Kategória:Stratovulkány
Kategória:Vrchy pod 1000 metrov v Japonsku
Kategória:Geografia Hokkaido
Francisco Ferrera

**Francisco Ferrera** (* 29. január 1794, San Juan de Flores, Honduras – † 10. apríl 1851, Chalatenango, Salvádor) bol prezident Hondurasu v dvoch obdobiach: od 1. januára 1841 do 31. decembra 1842 a od 23. februára 1843 do 31. decembra 1844.

Kategória:Honduraskí politici
Kategória:Prezidenti Hondurasu
José María Medina

náhľad|José María Medina
**José María Medina** (1826 - 1878) bol tri razy prezident Hondurasu: od 1. septembra do 31. decembra 1863, od 15. marca 1864 do 26. júla 1872 a od 12. augusta do 27. augusta 1876. Pôvodným povolaním bol vojak, a bojoval proti Williamovi Walkerovi. Bol popravený zastrelením v Santa Rosa de Copán.

Kategória:Popravení politici
Kategória:Honduraskí politici
Kategória:Prezidenti Hondurasu
Kategória:Narodenia v 1826
Kategória:Úmrtia v 1878
José Santos Guardiola

**José Santos Guardiola** (* 1. november 1816, Tegucigalpa, Honduras – † 11. január 1862, Comayagua) bol honduraský generál a prezident od 17. februára 1856 do 11. januára 1862, kedy sa stal ako jediný úradujúci prezident tejto krajiny obeťou atentátu. Zabil ho člen jeho osobnej stráže. Jeho dcéra Genoveva Guardiola Arbizu bola manželkou prvého kubánskeho prezidenta, Tomása Estradu Palmu. 

Jeho vláda sa vyznačovala dodržovaním slobody prejavu, pohybu a volebného práva. Bol politickým odporcom Francisca Morazána. Počas jeho vlády sa dokončilo začlenenie súostrovia Islas de la Bahía pod zvrchovanosť Hondurasu. Bojoval proti Williamovi Walkerovi, ktorý chcel dobyť Strednú Ameriku.

## Iné projekty

Kategória:Honduraskí politici
Kategória:Prezidenti Hondurasu
Kategória:Osobnosti z Tegucigalpy
Ľútosť

**Ľútosť** môže byť:
* súcit
* duševná bolesť, žiaľ, najmä vo vzťahu nad minulou udalosťou, pozri ľútosť (duševná bolesť)
Smútok

**Smútok** môže byť:
*druh citu, pozri smútok (cit)
*určité obdobie po smrti blízkeho človeka, počas ktorého sa (teoreticky) smúti
*hovorovo: čierne prvky oblečenia nosené počas tohto obdobia
Šťastie

**Šťastie** môže byť:
* druh pocitu, pozri šťastie (pocit)
* priaznivá zhoda okolností, priaznivá udalosť; úspech
* šťastné pomery alebo okolnosti
* zastarano: možnosť vydaja
Únik

**Únik** alebo **útek** alebo **uniknutie/unikanie** je rýchle (útek aj náhle či tajné) vzdialenie sa od/z neželanej veci/osoby/miesta/javu.

**Únik** alebo **útek** je v psychológii: pozri únik (psychológia)

**Únik** alebo **uniknutie/unikanie** je v technike, fyzike a pod.: neželané miznutie, strácanie sa (látky a podobne)

**Únik** je v športe: taktická akcia v bojových hrách, pozri únik (šport)
Hipparchos z Atén (Peisistratov syn)

**Hipparchos (z Atén)** († 514 pred Kr.) , Peisistratov syn,  bol v rokoch 527 až 514 pred Kr. tyranom v Aténach. 

Keď v roku 527 pred Kr. zomrel aténsky tyran Peisistratos, k moci sa dostali jeho synovia Hipparchos a Hippias. Hipparchos podporoval, podobne ako jeho otec, rozvoj kultúry, pozval napr. do Atén básnika Simonida. 

Spolu s bratom Hippiom zneužívali svoje postavenie a moc, čo viedlo k pomerne širokému odporu voči ich vláde. V roku 514 pred Kr. bol Hipparchos zavraždený, čo sa pripisuje tzv. tyranobijcom Harmodiovi a Aristogeitónovi. Príčinou vražedného útoku boli osobné príčiny. Hipparchos sa zamiloval do Harmodia, ktorý mal však milenecký vzťah s Aristogeitónom. Hipparchos urazil Harmodia tým, že odoprel účasť jeho sestre na náboženskom sviatku, pretože údajne nebola pannou. Harmodios pomstil túto urážku Hipparchovým zavraždením. Po bratov smrti Hippias pritvrdil svoju despotickú vládu a v roku 510 pred Kr. ho z Atén vyhnali ako nenávideného tyrana.

Kategória:Vládcovia starovekého Grécka
Kolomna

**Kolomna** () je mesto v Rusku. Mesto je postavené na rieke Oka. Má 148 430 obyvateľov (2010). Nachádza sa  od Moskvy.

## Dejiny
Mesto má bohatú históriu, založené bolo v roku 1177. Počas storočí tu vznikol kremeľ (hrad, zámok), nepodobný Moskovskému. V roku 1237 zničil Kolomnu nájazd Mongolov. Od roku 1301 bolo súčasťou Moskovského kniežatstva. Až do veku priemyselnej revolúcie tu bol iba Kremeľ, a až potom sa začalo rozvíjať na moderné mesto. Dodnes sa zachovalo z Kremľa niekoľko veží a dve veľké hradby zo 16. až 17. storočia.

## Demografický vývoj
Demografický vývoj počtu obyvateľov od roku 1897.

## Ľudia narodený v Kolomne
* Sergej Gorškov, sovietsky vojenský veliteľ
* Filaret, moskovský metropolita
* Dmitrij Dorofejev, rýchlokorčuliar
* Michail Katukov, maršal červenej armády
* Jekaterina Lobyševová, rýchlokorčuliarka
* Michail Ťurin, ruský kozmonaut

## Partnerské mestá
*  Bauska, Lotyšsko
*  Mladá Boleslav, Česko
*  Molodečno, Bielorusko
*  Moskva, Rusko
*  Raleigh, Severná Karolína USA

## Iné projekty


Kategória:Mestá v Rusku
Kategória:Moskovská oblasť
Kyzyl (mesto)

**Kyzyl** () je mesto v Rusku.  Je hlavným mestom Tuvianskej republiky. Mesto bolo založené v roku 1914. Od roku 1926 sa používa názov Kyzyl. Mesto má 119 100 obyv. (1. január 2006). Mesto leží na sútoku riek Malý Jenisej a Veľký Jenisej. Predpokladá sa že Kyzyl by mohol byť stredom Ázie, v centre mesta je postavený obelisk, ktorý je údajne v strede Ázie.

## Iné projekty

Kategória:Mestá v Rusku
Kategória:Tuviansko
Riširi (sopka)

**Riširi** je názov v súčasnosti neaktívneho stratovulkánu, nachádzajúceho sa na ostrove rovnakého mena asi 20&nbsp;km západne od severného pobrežia Hokkaida. Vek sopky sa odhaduje na 200&nbsp;000&nbsp;rokov, posledná väčšia vulkanická činnosť sa odohrala pred cca 37&nbsp;000&nbsp;rokmi (absolútne posledný prejav vulkanizmu má niekoľko tisíc rokov). Masív sopky je tvorený prevažne bazaltami, no niekedy sa vyskytujú aj andezity a ryolity.

## Iné projekty
.

## Externé odkazy
* www.volcano.si.edu - Riširi na Global Volcanism Program 

Kategória:Sopky Japonska
Kategória:Stratovulkány
Kategória:Tisícovky v Japonsku
Kategória:Geografia Hokkaido
Hydrostatický tlak

**Hydrostatický tlak** v kvapalinách a plynoch (**aerostatický tlak**) je tlak spôsobený ich hmotnosťou. V gravitačnom poli zeme pôsobí tiaž silou na vrstvy pod nimi. Gravitačná sila prepočítaná na plochu vyjadruje hydrostatický tlak v danej(hĺbke).

: p=\varrho .g.h

kde
* \varrho je  hustota kvapaliny alebo plynu
g\, je tiažové zrýchlenie (na Zemi .s−2 , no často sa používa zaokrúhlená hodnota 10 )
* h\, je hĺbka (výška kvapalinového alebo plynného stĺpca), v ktorej chceme hydrostatický tlak vypočítať.

Na kvapalinu, ktorá sa nachádza v tiažovom poli Zeme, pôsobí tiažová sila. Táto sila má rovnaký vplyv ako ktorákoľvek iná vonkajšia sila pôsobiaca na kvapalinu. Voľný povrch (hladina) kvapaliny sa snaží zaujať takú polohu, aby bol kolmý ku vonkajšej sile, teda k tiažovej sile. Výsledkom je skutočnosť, že voľný povrch (pokojnej) kvapaliny je vždy kolmý k tiažovej sile. Napr. v nádobách je voľná hladina kvapaliny vždy vodorovná, hladiny veľkých vodných plôch (napr. oceánov) sú zakrivené ako povrch Zeme a pod.

Hydrostatickým tlakom *tlačí* kvapalina na telesá do nej ponorené, na steny nádoby v ktorej je umiestnená . Hydrostatický tlak závisí priamo úmerne od *[[hĺbka|hĺbky]]* kvapaliny (výške kvapalinového stĺpca), *[[hustota|hustoty]]* kvapaliny a od *[[gravitácia|gravitačnej konštanty]]*. Nezáleží teda na množstve (hmotnosti a objeme) kvapaliny.

Hydrostatický tlak pôsobí *všetkými smermi* kvôli rozkladu síl medzi časticami kvapaliny do rôznych smerov.

Obdoba hydrostatického tlaku pôsobiaceho v kvapalinách sa vyskytuje tiež v plynoch, kde sa označuje ako **aerostatický tlak**, ktorý je opísaný barometrickou rovnicou.

## Označovanie
* Značka: *p<sub>h</sub>*
* Základná jednotka SI: pascal, skratka *Pa*
* Ďalšie jednotky: pozri Tlak

## Matematické vyjadrenie
Pokiaľ je v nádobe o priereze S so zvislými stenami kvapalina do výšky h, je objem kvapaliny v nádobe V=S.h. Ak je hustota kvapaliny \varrho, je hmotnosť kvapaliny v nádobe m=V.\varrho. Tiažová sila pôsobiaca na dno nádoby je G = m.g = S.h.\varrho .g. Tlak pri dne nádoby má teda hodnotu p=\frac{G}{S}=\varrho .g.h. 

Hydrostatický tlak v hĺbke h pod hladinou kvapaliny o hustote \rho môžeme zapísť v tvare
:p=\varrho .g.h \,

hydrostatický tlak v reálnej kvapaline na zemskom povrchu je súčet hydrostatického tlaku kvapaliny a atmosférického tlaku vzduchu

:p=p_h + p_a = \varrho \cdot g \cdot h \ + p_a

kde ph je hydrostatický tlak kvapaliny a pa je atmosférický tlak

Hydrostatický tlak závisí na hĺbke h kvapaliny, na hustote kvapaliny \varrho a na tiažovom zrýchlení g.

## Pozri aj
* Tlak
* Mechanika tekutín
* Atmosférický tlak

Kategória:Aerostatika
Kategória:Hydrostatika
Tokači (sopka)

**Tokači** je aktívny vulkanický komplex, nachádzajúci sa v centrálnej časti Hokkaida. Komplex je tvorený niekoľkými, prevažne andezitovými stratovulkánmi a lávovými dómami, zoradenými v línii severovýchod-juhozápad. Najmladšie prejavy vulkanizmu sú lokalizované na severnom okraji komplexu. V 19. a 20. storočí bolo zaznamenaných približne dvadsať menších freatických erupcií, väčšie sa vyskytli v rokoch 1926 a 1962. Pri erupcii z roku 1926 došlo k čiastočnej deštrukcii západnej steny vulkánu Tokači.

## Iné projekty

## Externé odkazy
* www.volcano.si.edu - Tokači na Global Volcanism Program 

Kategória:Sopky Japonska
Kategória:Stratovulkány
Kategória:Aktívne sopky
Kategória:Dvojtisícovky v Japonsku
Kategória:Geografia Hokkaido
Dieselový rušeň

thumb|right|Rušeň radu 770
thumb|right|Americký rušeň radu 921
thumb|right|Vymontovaný 6-valcový preplňovaný motor z rušňov radu 751 v pražskom vršovickom depe.
**Dieselový rušeň** je jedným z najobvyklejších trakčných vozidiel na súčasnej železnici, ktoré je poháňané naftovým motorom. Nahradil skôr používané parné rušne, a to najmä na menej frekventovaných tratiach, kde neprebehla elektrifikácia. Okrem klasických dieselových rušňov existujú aj motorové vozne.

## Prenos výkonu
Veľkým konštrukčným problémom je prenesenie veľkého výkonu hnacieho motora na kolesá vozidla v širokom rozsahu prevádzkových režimov. Preto sa pri trakčných koľajových vozidlách resp. na lokomotívach používajú rôzne systémy na prenos výkonu.

### Elektrický prenos výkonu
Najpoužívanejší je elektrický prenos výkonu. Umožňuje relatívne ľahkú reguláciu chodu, ktorá je uskutočňovaná vždy v elektrickej časti pohonu. Elektrické motory sa tiež dajú dobre využívať aj na elektrodynamické brzdenie. V rušni netreba mať ani mechanickú prevodovku, ani spojku. V takej lokomotíve je spaľovací motor, obvykle ide o naftový motor, pevne spojený s elektrickým generátorom, ktorý vyrába elektrickú energiu na pohon vozidla vlastnými trakčnými elektromotormi. Využíva ho napríklad rušeň r. 753 alebo prototypový motorový vozeň r. 860. Niektoré rušne môžu mať na spoločnom hriadeli umiestnené dva rôzne elektrické generátory, pričom jeden z nich slúži ako zdroj trakčnej energie (obvykle jednosmerný generátor) a druhý napr. na elektrické vykurovanie vlaku (obvykle ide o alternátor).

### Hydrodynamický prenos výkonu

Hydrodynamický prenos výkonu sa odohráva v hydrodynamickom meniči. Hydrodynamický menič je vlastne spojenie olejového čerpadla s olejovou turbínou. Rušne tohoto typu majú obvykle mechanickú prevodovku. Menič nahradzuje mechanickú spojku, niekedy len pre nižšie rýchlosti. Používa sa v niektorých posunovacích rušňoch, alebo vo výkonnejších motorových vozňoch.

### Mechanický prenos výkonu

Mechanický prenos výkonu je vo svojom princípe veľmi podobný mechanickým pohonom používaných u väčšiny cestných motorových vozidiel – sústava obsahuje: bežný naftový motor, mechanickú prevodovku, mechanickú spojku medzi hnacím a hnaným hriadeľom. Využíva sa v menších posunovacích rušňoch alebo motorových vozňoch s malým výkonom.

### Hybridné riešenia

Občas sa objavujú rôzne hybridné riešenia, ako je napríklad *elektromechanický prenos výkonu* použitý v Slovenskej strele, alebo *hydromechanický prenos výkonu*.

## Pozri aj
* Rušeň
* Motorový vozeň

## Iné projekty
 

Kategória:Rušne
Daisecu

**Daisecu** je názov vulkanického komplexu, nachádzajúceho sa v centrálnej časti ostrova Hokkaidó. Komplex pozostáva z 2&nbsp;km širokej kaldery a ôsmich stratovulkánov, zoradených pozdĺž kruhového zlomu. V komplexe (3&nbsp;km juhozápadne od centra kaldery) sa nachádza aj Asahidake - najvyšší vrch ostrova Hokkaidó (2&nbsp;290&nbsp;m). Posledná aktivita komplexu bola zaznamenaná v roku 1739, v súčasnosti sa tu nachádzajú (na úpätí Asahidake a v kaldere) len aktívne fumaroly.

## Iné projekty
.

## Externé odkazy
* www.volcano.si.edu  - vulkanický komplex Daisecu na Global Volcanism Program 

Kategória:Sopky Japonska
Kategória:Stratovulkány
Kategória:Dvojtisícovky v Japonsku
Kategória:Geografia Hokkaido
Akan (sopka)

**Akan** je masívna (13&nbsp;× kaldera, nachádzajúca sa vo východnej časti ostrova Hokkaidó. Vek kaldery sa odhaduje na 31&nbsp;500&nbsp;rokov. Postkalderové štádium vulkanizmu vytvorilo štyri stratovulkány, tri na juhozápadnom okraji a jeden na severovýchodnom. Stratovulkán *Me-Akan* je jediný aktívny v historickej dobe, v 19. a 20. storočí bol pôvodcom niekoľkých freatických erupcií, poslednej v roku 2006.

## Externé odkazy
* www.volcano.si.edu  - kaldera Akan na Global Volcanism Program 

Kategória:Sopky Japonska
Kategória:Kaldery
Kategória:Aktívne sopky
Kategória:Tisícovky v Japonsku
Kategória:Geografia Hokkaido
MAŤO

**MAŤO** bol 8-bitový osobný počítač, ktorého autormi boli Ivan Urda a Štefan Ševčík. Vyrábať sa začal v roku 1989 v bývalom Česko-Slovensku v družstve *Štátny majetok Závadka nad Hronom*. Prototyp bol vyvíjaný pod menom *BAPO* – "*Ba*bačov *po*čítač", podľa mena vtedajšieho riaditeľa podniku. Cieľom bolo vytvoriť čo najlacnejší osobný počítač, preto sa predával aj ako elektronická stavebnica, ktorú si bolo možné zostaviť doma.

Koncepčne šlo o klon počítača PMD 85 vyrábaného v Tesla Bratislava, ale snaha dosiahnuť čo najnižšiu cenu, znamenala čiastočné obmedzenie kompatibility s PMD 85. Kompatibilita bola plne dodržaná len na úrovni systémových volaní rutín OS Monitor a programov v BASICu. Nahrávanie pôvodných programov pre PMD-85 bolo riešene konverzným programom, ktorý načítal originálny záznam do operačnej pamäte, ale spätne nahrával na magnetofón už vo vlastnom formáte.

Počítač MAŤO sa neskôr predával aj s pamäťou ROM, ktorá obsahovala namiesto BASICu niekoľko upravených jednoduchých hier z PMD 85. Okrem toho bola pripravená do výroby aj počítačová sieť pre 15+1 MAŤOv riadená koncentrátorom na báze 8748, komunikujúca po rozhraní pre magnetofónový záznam rýchlosťou asi 150 kb/s s rezidentným  sieťovým  operačným systémom v nevyužívanej časti (1 KiB) systémovej ROM. Výroba počítača (vyrobilo sa asi 5 500 ks) bola ukončená v roku 1992.

## Špecifikácia
* Procesor MHB8080A 2,048 MHz
* RAM: 48 KiB (boli použité čipy 4164, takže celkovo mal počítač 64 KiB RAM, ale 16 KiB vždy prekrývala ROM)
* ROM: 16 KiB
* systémový monitor a vstavaný BASIC-G alebo jednoduché hry z PMD 85
* záznam programov na štandardný kazetový magnetofón
* monochromatický výstup na televízor
* rozlíšenie displeja 288×256 bodov
* vstavaný napájací zdroj
* vyvedená systémová zbernica, na ktorú je možné pripojiť pôvodnú interfejsovú dosku alebo ROM Modul z PMD 85

## Externé odkazy
* Maťo na old-computers.com
* Emulátor PMD 85 a jeho klonov pre Windows

Kategória:Osobné počítače
Kategória:Domáce počítače
Kategória:Česko-slovenské počítače
Rad Vlasteneckej vojny

**Rad Vlasteneckej vojny** (), bolo sovietske vyznamenanie udeľované všetkým vojakom Sovietskej armády a partizánom za hrdinstvo v boji proti nemeckým okupantom vo Vlasteneckej vojne. Vyznamenanie vzniklo 20. mája 1942 a udeľovalo sa v dvoch stupňoch. Na získanie Radu Vlasteneckej vojny I. stupňa boli stanovené tieto podmienky:

* zničenie dôležitého objektu v tyle nepriateľa
* zničenie dvoch ťažkých, stredných, alebo troch ľahkých tankov či obrnených transportérov
* ako prvý vniknúť do dôležitého postavenia protivníka
* 15-60 úspešných bojových letov
* zostrelenie troch lietadiel
* úspešný námorný výsadok na nepriateľskom území
* zajatie nepriateľskej lode a jej dopravenie do vlastnej základne.

Počas vojny bolo spolu udelených 324 903 radov I. stupňa a 951 652 radov II. stupňa.  Na oslavách 40. výročia tejto vojny v roku 1985 bolo rozhodnuté, že ním budú ocenení všetci žijúci veteráni. Rad bol prvým sovietskym vyznamenaním, ktoré bolo po smrti jeho držiteľa automaticky ponechané jeho rodine. Všetky dovtedy udelené vyznamenania boli dovtedy po smrti ich držiteľa opäť navrátené do rúk štátu. Tento zvyk bol zrušený až v roku 1977, kedy boli pozostalým po vyznamenaných ponechané aj všetky ostatné vyznamenania.

## Referencie

## Iné projekty
*  Указ Президиума Верховного Совета «Об учреждении Ордена Отечественной войны первой и второй степени» от 20 мая 1942 года // Ведомости Верховного Совета Союза Советских Социалистических Республик : газета. — 1942. — 28 мая (№ 19 (178)). — С. 1.

Kategória:Sovietske rady a vyznamenania
Kategória:Vojenské vyznamenania
William Raid Pogue

**William Reid „Bill“ Pogue** (* 23. január 1930, Okemah, Oklahoma, USA – † 3. marec 2014, Cocoa Beach, Florida) bol americký astronaut z programu Skylab.

## Život
### Mladosť a výcvik
Po ukončení základnej a strednej školy nasledovalo štúdium na oklahomskej baptistickej univerzite. Stal sa leteckým inžinierom a narukoval ako vojenský letec do vojny v Kórei. Tam absolvoval 43 bojových letov. Po vojne sa vrátil do Oklahomy, v roku 1960 tam ukončil univerzitné štúdium. Potom bol tri roky na vojenskej leteckej akadémii vo funkcii docenta katedry matematiky. V roku 1963 nastúpil do školy testovacích letcov vo Farnboroughu v Spojenom kráľovstve a dva roky tu pôsobil ako testovací letec. Potom sa vrátil do USA na základňu Edwards, kde bol inštruktorom v škole testovacích pilotov. V roku 1966 bol prijatý do piatej skupiny amerických kozmonautov. Pomáhal s prípravou letov Apollo 11 a Apollo 14. Po skončení programu Apollo sa zacvičil na program Skylab. Bol ženatý a mal tri deti.

### Lety do vesmíru
V kozmickej lodi Skylab 4 odštartovala trojica kozmonautov Gerald Carr, William Pogue a Edward Gibson z kozmodrómu na myse Canaveral v novembri 1973. Leteli k orbitálnej stanici Skylab 1 a zostali tam rekordne dlho, takmer 3 mesiace pri plnení desiatok vedeckých pokusov. Na stanici boli poslednou posádkou.

* Skylab 4 (16. november 1973 – 8. február 1974)

### Po lete
Po návrate zmenil svoju uzavretosť, so ženou začal chodiť do divadiel, vyhľadával spoločnosť. V nasledujúcom roku z NASA odišiel do Colorado Springs, kde sa stal viceprezidentom Hight Flight Foundation.

## Referencie

## Externé odkazy
* William R. Pogue
* Oficiálna stránka 
* NASA biografia

Kategória:Kozmonauti USA
Kategória:Letci USA
Kategória:Testovací piloti USA
Kategória:Príslušníci United States Air Force
Kategória:Program Apollo Applications
Kategória:Program Skylab
Kategória:Osobnosti z Oklahomy
Kategória:Osobnosti NASA
Baranec (mikroregión)

**Baranec** je mikroregión na strednom Liptove v okrese Liptovský Mikuláš. Má rozlohu 76,68 km² a v piatich obciach žije spolu 2 032 obyvateľov (2006). Patria sem obce: Beňadiková, Jakubovany, Jamník, Konská a Liptovský Ondrej.

Bol zaregistrovaný v roku 2001 a rozprestiera sa v podhorskej oblasti severnej časti Liptovskej kotliny a v Západných Tatrách. Je pomenovaný podľa rovnomenného vrchu.

Kategória:Mikroregióny na Slovensku
Kategória:Okres Liptovský Mikuláš
Kategória:Liptov
Inter vivos

**Inter vivos** je latinský výraz znamenajúci "medzi živými", teda "od jednej žijúcej osoby k druhej". Je to právny termín, ktorý znamená "uskutočnený medzi žijúcimi osobami"  - na rozdiel od uskutočneného na základe testamentu alebo uskutočneného pre prípad smrti (mortis causa). Hovorí sa napríklad o "dare inter vivos".

Kategória:Latinské právnické výrazy
Nipesocu-Marujama

**Nipesocu-Marujama** je v súčasnosti neaktívny vulkanický komplex, nachádzajúci sa v centrálnej časti ostrova Hokkaidó. Komplex je tvorený viacerými prekrývajúcimi sa stratovulkánmi a lávovými dómami, zoradenými pozdĺž severozápadno-juhovýchodnej línie. Vek komplexu sa odhaduje na stredný pleistocén, posledná erupcia bola zaznamenaná v roku 1898. V súčasnosti sú v kráteroch (na južnom okraji komplexu) aktívne fumaroly.

## Externé odkazy
* www.volcano.si.edu  - Nipesocu-Marujama na Global Volcanism Program 

Kategória:Sopky Japonska
Kategória:Stratovulkány
Kategória:Dvojtisícovky v Japonsku
Kategória:Geografia Hokkaido
Šikaribecu

**Šikaribecu** je neaktívny vulkanický komplex, nachádzajúci sa v centrálnej časti japonského ostrova Hokkaidó. Komplex pozostáva z niekoľkých andezitovo-dacitových lávových dómov. Vek poslednej erupcie komplexu sa odhaduje na začiatok holocénu.

## Externé odkazy
* www.volcano.si.edu  - komplex Šikaribecu na Global Volcanism Program 

Kategória:Sopky Japonska
Kategória:Lávové dómy
Kategória:Tisícovky v Japonsku
Kategória:Geografia Hokkaido
Informačný systém taxónov a biotopov

**Informačný systém taxónov a biotopov** (**ISTB**) je informačný systém taxónov a biotopov je databázový systém určený pre zber a spracovanie botanických, zoologických a biotopových údajov. ISTB je súčasťou informačného systému Štátnej ochrany prírody Slovenskej republiky. Štatút ISTB pojednáva o systéme zberu dát (klientská aplikácia, hlavná aplikácia, centrálna databáza ISTB), poskytovania dát (ISTB neposkytuje údaje na komerčné účely), ...

## Externé odkazy
* domovská stránka 

Kategória:Informačné systémy
Mikrogeografia

**Mikrogeografia** je súčasť vedného odboru geografia, ktorá sa zameriava na detailné štúdium mozaiky regiónov malých rozmerov (mierok) s dôrazom na ich individuálne, sociálne, ekonomické a kultúrne črty smerom k lokálnej úrovni konkrétnych skúseností a praxe.

Objektom výskumu mikrogeografie sú mikroregión.

Kategória:Geografia
Contra

**Contra** (lat.) alebo **kontra** znamená "proti"

**Contra** môže byť:
* bývalá organizácia v Nikaragui, pozri Contra (organizácia)
* séria videohier, pozri Contra (počítačová hra)

**Kontra** môže byť:
* predpona znamenajúca proti-, súci (o)proti, protichodný, opačný
* v hudbe: tón o 3 oktávy nižší od základného tónu, pozri kontra (hudba)
* v polit. slangu: kontrarevolúcia
* v kartách: ohlásenie predpokladu, že protivník prehrá hru, a tým zdvojnásobenie sadzby pri hre, pozri kontra (karty)
* nárečovo: brzda na bicykli, pozri pod brzda

## Referencie
Contra bonos mores

**Contra bonos mores** je latinský výraz znamenajúci "proti dobrým mravom". Výraz "dobré mravy" sa v práve často používa, ale jeho presná definícia nie je daná a utvára ju prax, spoločenská morálka.

Kategória:Latinské výrazy
Mikroregión

**Mikroregión** môže byť:
*v mikrogeografii: areál platnosti rutinných väzieb človeka, resp. malej komunity v rámci jeho  primárneho percepčného teritória na rozhraní lokálnej a regionálnej dimenzie, pozri mikroregión (geografia)
*na Slovensku, v Česku, Nemecku a pod.: združenie/zväz obcí (a miest) so spoločným cieľom, pozri mikroregión (útvar obcí)
*v Brazílii: administratívna jednotka, pozri mikroregión (Brazília)
Lokoregión

**Lokoregión** je areál platnosti denného rutinného rytmu človeka. Skladá sa zo sociotopov (najmenšie priestorové jednotky kultúrnej krajiny – najmenej dve sa nazývajú neighbourhood – susedstvo).

Kategória:Geografia
Restitutio in integrum

**Restitutio in integrum** je latinský výraz v rímskom, neskôr v kontinentálnom práve, znamenajúci "uvedenie do pôvodného stavu". Výraz sa používa najmä v oblasti škôd a odškodnení. Napríklad maximálna výška škody v prípade zrážky lodí na mori sa riadi podľa pravidla "restitutio in integrum", podľa ktorého je maximálna hranica škody striktne rozdiel medzi hodnotou plavidla pred kolíziou a po kolízii.

Kategória:Latinské právnické výrazy
Kutčaro

**Kutčaro** je kaldera vulkanického pôvodu, nachádzajúca sa v severovýchodnej časti ostrova Hokkaidó. S rozmermi 20&nbsp;×&nbsp; je to najväčšia zo skupiny kaldier, nachádzajúcich sa v tejto časti ostrova. Vznikla približne pred 340&nbsp;000&nbsp;rokmi, jej formovanie bolo ukončené pred 30&nbsp;000&nbsp;rokmi. V súčasnosti je jej západná časť zaliata vodou, čím vytvára jazero rovnakého mena.

Postkalderový dacitovo-ryolitový lávový komplex *Nakadžima* vytvára ostrov v jazere. Východne od jazera sa nachádza mladý stratovulkán *Atosanupuri* (vek poslednej erupcie 10&nbsp;000 až 1&nbsp;000&nbsp;rokov), v jeho okolí, ako aj na brehoch jazera sa nachádzajú aktívne fumaroly.

## Externé odkazy
* www.volcano.si.edu  - kaldera Kutčaro na Global Volcanism Program 

Kategória:Jazerá v Japonsku
Kategória:Sopky Japonska
Kategória:Kaldery
Kategória:Vrchy pod 1000 metrov v Japonsku
Kategória:Geografia Hokkaido
Res judicata

**Res judicata** alebo **res iudicata** je latinský výraz znamenajúci "vec (právoplatne) rozsúdená". 

Výraz znamená jednak vec, o ktorej už rozhodol súd a jednak pravidlo, že raz rozsúdená vec je rozsúdená definitívne a predstavuje absolútnu prekážku následnej žaloby v rovnakej veci alebo z rovnakého dôvodu.

## Rozhodnutia súdov vo veci res judicata
*"Úpravou predbežných opatrení umožňuje Občiansky súdny poriadok rýchlo a pružne riešiť situáciu, keď je potrebný okamžitý zásah súdu. Rozhodnutie, ktorým súd vydá predbežné opatrenia alebo zamietne návrh na jeho vydanie, nie je rozhodnutím vo veci samej, a zásadne ani neprejudikuje konečné rozhodnutie vo veci samej. Nie je preto ani svojou povahou res iudicata, ktorá skutočnosť by bránila opätovnému rozhodnutiu o návrhu na vydanie predbežného opatrenia, ak sú na jeho vydanie splnené podmienky podľa § 74 a nasl. O.s.p."* (Uznesenie Najvyššieho súdu Slovenskej republiky zo dňa 22.07.2009, sp. číslo 5 M Cdo 13/2007)

Kategória:Latinské právnické výrazy
Persona non grata

**Persona non grata** je latinský výraz znamenajúci „nežiaduca/nechcená osoba“.

V medzinárodnom práve sa tak označuje osoba, ktorá je (z dôvodov na jej strane) neprijateľná pre súd alebo štát, kde má byť akreditovaná ako vyslanec, prípadne veľvyslanec. Označuje osobu iného štátu, ktorej pobyt na svojom území považuje štát za absolútne nežiaduci. Pridelenie tohoto statusu znamená, že štát nepovoľuje vstup danej osoby na svoje územie, respektíve že požaduje, aby ho okamžite opustila. Podľa Viedenského dohovoru o diplomatických stykoch z roku 1961 má každá krajina právo kedykoľvek a bez udania dôvodu prideliť postavenie persona non grata ktorémukoľvek diplomatovi.

Kategória:Medzinárodné právo
Kategória:Diplomacia
Mašu

**Mašu** je posledná zo série veľkých vulkanických kaldier, nachádzajúcich sa na severovýchode Hokkaida. Nachádza sa juhovýchodne od kaldery Kutčaro a má priemer asi . V súčasnosti je zaliata vodou, čím vytvára jazero rovnakého mena. V jazere sa nachádza malý ostrovček, ktorý predstavuje vrchol dacitového lávového dómu. Na juhovýchdnom okraji jazera sa nachádza menší andezitový stratovulkán *Kamuinupuri*, ktorý sa vyformoval približne pred 4&nbsp;000&nbsp;rokmi, s poslednou erupciou v roku 970 (±&nbsp;100&nbsp;rokov).

## Externé odkazy
* www.volcano.si.edu - kaldera Mašu na Global Volcanism Program 

Kategória:Jazerá v Japonsku
Kategória:Sopky Japonska
Kategória:Kaldery
Kategória:Vrchy pod 1000 metrov v Japonsku
Kategória:Geografia Hokkaido